Diari Oficial de la Generalitat Valenciana


Sumari del DOGV 3909, del 03-01-2001 (2000/10362)

ORDRE de 19 d'octubre de 2000, de la Conselleria de Sanitat, per la qual es modifica l'Ordre de 2 de juny de 1999, de la Conselleria de Sanitat, per la qual es despleguen les funcions i les activitats assistencials sociosanitàries de les unitats mèdiques de curta estada en els hospitals d'aguts per a la milloria de l'atenció dels pacients ancians, fràgils, crònics i terminals (programa PALET).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/10/19/(1)/dof/vci/html**

### Dades del document

Número de DOGV
:   3909

Data del DOGV
:   03-01-2001

Secció del DOGV
:   I. DISPOSICIONS GENERALS

Número del document
:   2000/10521


Data del document
:   19-10-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * gerontologia
    * tercera edat
    * legislació
    * establiment hospitalari
    * malaltia

ORDRE de 19 d'octubre de 2000, de la Conselleria de Sanitat, per la qual es modifica l'Ordre de 2 de juny de 1999, de la Conselleria de Sanitat, per la qual es despleguen les funcions i les activitats assistencials sociosanitàries de les unitats mèdiques de curta estada en els hospitals d'aguts per a la milloria de l'atenció dels pacients ancians, fràgils, crònics i terminals (programa PALET). [2000/10471]
  
El Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat, ha sigut modificat mitjançant el Decret 1998/1999, de 19 d'octubre, i posteriorment desplegat per l'Ordre de 3 de gener de 2000 del conseller de Sanitat, que estableix l'àmbit organitzatiu i competencial de la Conselleria.
  
L'Ordre de 26 de maig de 1995, de la Conselleria de Sanitat i Consum, per la qual es creen les unitats mèdiques de curta estada en determinats hospitals del Servei Valencià de Salut tenia com a objectiu l'ordenació i racionalització dels ingressos urgents, així com l'atenció dels pacients inclosos en el programa PALET (ancians, crònics de llarga evolució i terminals) i la coordinació dels hospitals amb els recursos sociosanitaris de la comunitat.
  
L'Ordre de 2 de juny de 1999, de la Conselleria de Sanitat, per la qual es despleguen les funcions i les activitats assistencials sociosanitàries de les unitats mèdiques de curta estada en els hospitals d'aguts per a la millora de l'atenció dels pacients ancians, fràgils, crònics i terminals (programa PALET), que té com a objecte, entre altres, augmentar l'especialització i millorar la capacitació dels professionals sanitaris per línies de producte clarament delimitades, detallant el personal necessari per a això, però obviant una categoria professional com la dels auxiliars de clínica que treballen en les unitats esmentades.
  
Per això, a proposta de la Subsecretaria per a l'Agència Valènciana de la Salut, i de conformitat amb el que preveu l'article 4.1.5 de l'Ordre de 3 de gener de 2000, del conseller de Sanitat, per la qual es desplega el Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, modificat pel Decret 189/1999, de 19 d'octubre,
  
ORDENE
  
Article únic
  
L'article 6 de l'Ordre de 2 de juny de 1999, de la Conselleria de Sanitat, per la qual es despleguen les funcions i les activitats assistencials sociosanitàries de les unitats mèdiques de curta estada en els hospitals d'aguts per a la millora de l'atenció dels pacients ancians, fràgils, crònics i terminals (programa PALET), queda modificat de la manera següent:
  
Per dur endavant les funcions encomanades a la UMCE-ASS es disposarà del personal necessari: metges, infermers, treballadors socials, psicòlegs, terapeutes ocupacionals, auxiliars d'infermeria, el nombre dels quals estarà en funció de les necessitats hospitalàries. En qualsevol cas aquesta enumeració no té caràcter exhaustiu.
  
DISPOSICIÓ ADDICIONAL
  
La Subsecretaria per a l'Agència Valenciana de la Salut i la Direcció General per a la Prestació Assistencial queden facultades per a dictar totes les instruccions que siguen necessàries per a desplegar i aplicar aquesta ordre.
  
DISPOSICIÓ FINAL
  
La present ordre entrarà en vigor l'endemà de ser publicada en el Diari Oficial de la Generalitat Valenciana.
  
València, 19 d'octubre de 2000
  
El conseller de Sanitat,


Còpia Permalink ELI